               EUROOPAN KOMISSIO
            Bryssel 15.12.2015
            COM(2015) 645 final
            2015/0294(NLE)
            Ehdotus
            NEUVOSTON PÄÄTÖS
            Euroopan unionin ja Kiinan kansantasavallan välisen diplomaattipassin haltijoiden lyhytaikaista oleskelua koskevan viisumivapaussopimuksen allekirjoittamisesta Euroopan unionin puolesta ja sen väliaikaisesta soveltamisesta

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

               Euroopan unioni ja Kiinan kansantasavalta sopivat maahanmuutosta ja liikkuvuudesta käymänsä vuoropuhelun puitteissa yhteistyöpaketista, johon sisältyy laitonta muuttoliikettä ja viisumipolitiikkaa koskevia toimenpiteitä, joista neuvotellaan tai jotka pannaan täytäntöön kahdessa toisiinsa kytkeytyvässä vaiheessa. Ensimmäisessä vaiheessa neuvoteltiin diplomaattipassin haltijoita koskeva vastavuoroinen viisumivapaussopimus ja Kiinan viranomaiset valtuuttivat EU:n jäsenvaltiot avaamaan viisumikeskukset 15 nimettyyn Kiinan kaupunkiin. Ensimmäisessä vaiheessa käynnistettiin myös säännölliset asiantuntijatapaamiset, joissa käsitellään laittoman muuttoliikkeen torjuntaa ja muun muassa laittomien muuttajien tunnistamista ja takaisinottamista. Toisessa vaiheessa molemmat osapuolet neuvottelivat viisumimenettelyjen helpottamista ja takaisinottamista koskevat sopimukset. Osapuolten poliittiset johtajat viimeistelivät ja hyväksyivät paketin EU:n ja Kiinan 17. huippukokouksessa 29. kesäkuuta 2015.

                  Neuvosto antoi 14. syyskuuta 2015 valtuutuksen aloittaa Kiinan kanssa neuvottelut diplomaattipassin haltijoiden lyhytaikaista oleskelua koskevasta viisumivapaussopimuksesta ja antoi komissiolle neuvotteluohjeet. Neuvottelut aloitettiin 21. syyskuuta ja ne käytiin kirjallisten muistioiden vaihdolla. EU:n pääneuvottelijat parafoivat sopimuksen 3. marraskuuta 2015 ja Kiinan pääneuvottelijat 4. marraskuuta 2015. Jäsenvaltioille tiedotettiin neuvotteluista säännöllisesti neuvoston viisumityöryhmän kokouksissa.

               •Yhdenmukaisuus muiden alaa koskevien politiikkojen säännösten kanssa

               Neuvoston asetuksessa (EY) N:o 539/2001
                  1
                luetellaan kolmannet maat, joiden kansalaisilla on oltava viisumi jäsenvaltioiden ulkorajoja ylittäessään, ja kolmannet maat, joiden kansalaisia tämä vaatimus ei koske. Kaikki jäsenvaltiot Irlantia ja Yhdistynyttä kuningaskuntaa lukuun ottamatta sekä Islanti, Liechtenstein, Norja ja Sveitsi soveltavat asetusta (EY) N:o 539/2001.

               Kiina on niiden maiden joukossa, joiden kansalaisilta vaaditaan viisumi heidän matkustaessaan Schengen-alueelle. EU:n kansalaisilla on vastaavasti oltava viisumi matkustaessaan Kiinaan.

               •Yhdenmukaisuus unionin muiden politiikkojen kanssa

               EU:n ja Kiinan välinen maahanmuuttoa ja liikkuvuutta koskeva vuoropuhelu käynnistettiin lokakuussa 2013. Sen tarkoituksena on vaihtaa näkemyksiä osapuolten muuttoliikepolitiikoista maahanmuuttoa ja liikkuvuutta koskevan kokonaisvaltaisen lähestymistavan neljän pilarin mukaisesti sekä keskustella mahdollisuuksista tehdä yhteistyötä molempia kiinnostavissa asioissa.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

               Unionin kannalta sopimuksen oikeusperustana on Euroopan unionin toiminnasta tehdyn sopimuksen, jäljempänä ’SEUT-sopimus’, 77 artiklan 2 kohdan a alakohta yhdessä sen 218 artiklan kanssa.

               Oheinen ehdotus on oikeudellinen väline sopimuksen allekirjoittamista varten. Neuvosto päättää asiasta määräenemmistöllä.

               Koska molemmat sopimuspuolet ovat sitoutuneet EU:n ja Kiinan huippukokouksen julkilausumassa saattamaan ensimmäisen vaiheen päätökseen vuoden 2015 loppuun mennessä (mihin sisältyy myös tämän sopimuksen voimaantulo), allekirjoittamista koskevassa päätösehdotuksessa vahvistetaan, että sopimusta sovelletaan väliaikaisesti sen allekirjoittamispäivää seuraavasta kolmannesta päivästä lukien SEUT-sopimuksen 218 artiklan 5 kohdan mukaisesti. Koska Euroopan parlamentin on annettava hyväksyntänsä ennen kuin sopimuksen tekeminen saatetaan päätökseen, komissio ilmoittaa Euroopan parlamentille sopimuksen väliaikaisesta soveltamisesta.

               •Toissijaisuusperiaate (jaetun toimivallan osalta)

                  Vaikka yksittäiset jäsenvaltiot voivat asetuksen (EY) N:o 529/2001 4 artiklan 1 kohdan a alakohdan mukaan tehdä kolmansien maiden kanssa kahdenvälisiä sopimuksia, joilla diplomaattipassien, virkapassien/virkamatkapassien tai erityispassien haltijat vapautetaan viisumipakosta, ainoastaan EU-tason sopimuksella vaikutus saadaan koskemaan kaikkia jäsenvaltioita, jolloin voidaan tukea kolmansien maiden kanssa tähän liittyvillä aloilla tehtäviä sopimuksia, jotka koskevat esimerkiksi laittomien muuttajien takaisinottamista.

               •Suhteellisuusperiaate

                  Ainoastaan kansainvälisellä sopimuksella voidaan poiketa Kiinan kansalaisia koskevasta yleisestä viisumipakosta, mikä on välttämätöntä edellä mainittujen tavoitteiden saavuttamiseksi.

               •Toimintatavan valinta

                  Ks. edellä.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               •Jälkiarvioinnit/toimivuustarkastukset

                  Ei sovelleta

               •Sidosryhmien kuuleminen

                  Jäsenvaltioita kuultiin neuvostossa sekä turvapaikka-asioiden korkean tason työryhmässä että viisumityöryhmässä.

               •Asiantuntijatiedon keruu ja käyttö

                  Ei sovelleta

               •Vaikutustenarviointi

                  Vaikutustenarviointia ei tehty, koska aloitteen ei odoteta tuottavan mitattavia taloudellisia tai sosiaalisia hyötyjä. Se on pääasiassa poliittinen sopimus.

               •Sääntelyn toimivuus ja yksinkertaistaminen

                  Ei sovelleta

               •Perusoikeudet

                  Ei sovelleta

               4.TALOUSARVIOVAIKUTUKSET

                  Ei sovelleta

               5.LISÄTIEDOT

               •Toteuttamissuunnitelmat, seuranta, arviointi ja raportointijärjestelyt

                  Sopimuksella perustetaan sopimuksen hallinnointia käsittelevä sekakomitea, jonka tehtävänä on muun muassa valvoa sopimuksen täytäntöönpanoa ja ehdottaa muutoksia tai lisäyksiä.

               •Selittävät asiakirjat (direktiivien osalta)

                  Ei sovelleta

               •Ehdotukseen sisältyvien säännösten yksityiskohtaiset selitykset

               Komissio katsoo, että neuvoston neuvotteluohjeissaan antamat tavoitteet saavutettiin täysimääräisesti. Tärkeimmät säännökset ovat tiivistetysti seuraavat.

               Kohde ja soveltamisala

               Sopimuksessa määrätään sellaisten Euroopan unionin kansalaisten, joilla on voimassa oleva diplomaattipassi tai EU:n myöntämä kulkulupa
                  2
               , ja sellaisten Kiinan kansalaisten, joilla on voimassa oleva diplomaattipassi, mahdollisuudesta matkustaa viisumivapaasti toisen sopimuspuolen alueelle.

               Kaikkien EU:n jäsenvaltioiden tasavertaisen kohtelun varmistamiseksi sopimukseen on sisällytetty määräys, jonka mukaan Kiina voi keskeyttää sopimuksen soveltamisen tai irtisanoa sopimuksen vain kaikkien Euroopan unionin jäsenvaltioiden osalta ja unioni voi keskeyttää sopimuksen soveltamisen tai irtisanoa sopimuksen vain kaikkien jäsenvaltioidensa osalta.

               Yhdistyneen kuningaskunnan ja Irlannin erityistilanne otetaan huomioon johdanto-osassa.

               Oleskelun kesto

               Sopimuksessa määrätään mahdollisuudesta matkustaa viisumivapaasti enintään 90 päiväksi minkä tahansa 180 päivän jakson aikana. Sopimukseen liitetään yhteinen julistus siitä, miten kyseinen 90 päivän ajanjakso minkä tahansa 180 päivän jakson aikana olisi määriteltävä.

               Sopimuksessa otetaan huomioon niiden jäsenvaltioiden tilanne, jotka eivät vielä sovella Schengenin säännöstöä täysimääräisesti. Viisumivapaus antaa kiinalaisille diplomaattipassin haltijoille oikeuden oleskella 90 päivää minkä tahansa 180 päivän jakson aikana kunkin kyseisen jäsenvaltion (tällä hetkellä Bulgaria, Kroatia, Kypros ja Romania) alueella, niin kauan kuin kyseiset maat eivät kuulu sisärajattomaan Schengen-alueeseen, riippumatta ajasta, joka koskee oleskelua koko Schengen-alueella.

               Korkeiden virkamiesten vierailut

               Sopimuksessa määrätään, että keskushallinnon varaministeritason tai sitä korkeampien virkamiesten ja kenraalimajurin arvoisten tai sitä korkeampiarvoisten asevoimien upseerien on ennen matkustamistaan tietyn maan alueelle virallista tarkoitusta varten ilmoitettava matkasta kyseisen maan toimivaltaisille viranomaisille diplomaattisia kanavia käyttäen.

               Mallikappaleiden vaihtaminen

               Sopimuksessa määrätään diplomaattipassien ja EU:n myöntämien kulkulupien mallikappaleiden vaihtamisesta viimeistään 90 päivän kuluttua sopimuksen allekirjoittamisesta.

               Alueellinen soveltaminen

               Sopimuksessa selvennetään, että kiinalaisia diplomaattipassien haltijoita koskevaa viisumivapautta sovelletaan Ranskan ja Alankomaiden osalta ainoastaan niiden Euroopassa sijaitsevilla alueilla.

               Yhteiset julistukset

               Edellä mainitun yhteisen julistuksen lisäksi sopimukseen on liitetty kaksi muuta yhteistä julistusta, jotka koskevat

               –Norjan, Islannin, Sveitsin ja Liechtensteinin osallistumista Schengenin säännöstön täytäntöönpanoon, soveltamiseen ja kehittämiseen;

               –tämän sopimuksen suhdetta muihin EU:n ja Kiinan välisen maahanmuuttoa ja liikkuvuutta koskevan vuoropuhelun puitteissa tehtävän yhteistyön aloihin.

               Päätelmä

               Edellä esitetyn perusteella komissio ehdottaa, että neuvosto

               –päättää, että sopimus allekirjoitetaan unionin puolesta, ja valtuuttaa neuvoston puheenjohtajan nimeämään henkilön tai henkilöt, jo(i)lla on valtuudet allekirjoittaa sopimus unionin puolesta;

               –hyväksyy sopimuksen väliaikaisen soveltamisen odotettaessa sen voimaantuloa.

               2015/0294 (NLE)

               Ehdotus

               NEUVOSTON PÄÄTÖS

               Euroopan unionin ja Kiinan kansantasavallan välisen diplomaattipassin haltijoiden lyhytaikaista oleskelua koskevan viisumivapaussopimuksen allekirjoittamisesta Euroopan unionin puolesta ja sen väliaikaisesta soveltamisesta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 77 artiklan 2 kohdan a alakohdan yhdessä sen 218 artiklan 5 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Euroopan unioni ja Kiinan kansantasavalta sopivat maahanmuutosta ja liikkuvuudesta käymänsä vuoropuhelun puitteissa yhteistyöpaketista, johon sisältyy laitonta muuttoliikettä ja viisumipolitiikkaa koskevia toimenpiteitä, myös diplomaattipassin haltijoita koskeva vastavuoroinen viisumivapaussopimus.

               (2)Neuvosto hyväksyi 14 päivänä syyskuuta 2015 päätöksen, jolla se antoi komissiolle luvan aloittaa Kiinan kansantasavallan kanssa neuvottelut diplomaattipassin haltijoiden lyhytaikaista oleskelua koskevan viisumivapaussopimuksen, jäljempänä ’sopimus’, tekemiseksi.

               (3)Sopimusta koskevat neuvottelut aloitettiin 21 päivänä syyskuuta 2015 ja ne saatiin menestyksellisesti päätökseen, kun sopimus parafoitiin kirjeenvaihdolla 3 päivänä marraskuuta 2015 unionin ja 4 päivänä marraskuuta 2015 Kiinan kansantasavallan osalta.

               (4)Sopimus olisi allekirjoitettava ja sopimukseen liitetyt julistukset olisi hyväksyttävä unionin puolesta. Sopimusta olisi sovellettava sen tekemistä varten tarvittavien menettelyjen päätökseen saattamiseen asti väliaikaisesti sen allekirjoittamispäivää seuraavasta kolmannesta päivästä lukien.

               (5)Tällä päätöksellä kehitetään niitä Schengenin säännöstön määräyksiä, joihin Yhdistynyt kuningaskunta ei osallistu neuvoston päätöksen 2000/365/EY
                  3
                mukaisesti. Yhdistynyt kuningaskunta ei sen vuoksi osallistu tämän päätöksen hyväksymiseen, päätös ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan.

               (6)Tällä päätöksellä kehitetään niitä Schengenin säännöstön määräyksiä, joihin Irlanti ei osallistu neuvoston päätöksen 2002/192/EY
                  4
                mukaisesti. Irlanti ei sen vuoksi osallistu tämän päätöksen hyväksymiseen, päätös ei sido Irlantia eikä sitä sovelleta Irlantiin,

               ON HYVÄKSYNYT TÄMÄN PÄÄTÖKSEN:

               1 artikla

               Hyväksytään Euroopan unionin ja Kiinan kansantasavallan välisen diplomaattipassin haltijoiden lyhytaikaista oleskelua koskevan viisumivapaussopimuksen, jäljempänä ’sopimus’, allekirjoittaminen unionin puolesta sillä varauksella, että sopimuksen tekeminen saatetaan päätökseen.

               Sopimuksen teksti on liitetty tähän päätökseen.

               2 artikla

               Hyväksytään unionin puolesta tähän päätökseen liitetyt julistukset.

               3 artikla

               Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.

               4 artikla

               Sopimusta sovelletaan sen tekemistä varten tarvittavien menettelyjen päätökseen saattamiseen asti väliaikaisesti sen allekirjoittamispäivää
                  5
                seuraavasta kolmannesta päivästä lukien.

               5 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)
                  Neuvoston asetus (EY) N:o 539/2001, annettu 15 päivänä maaliskuuta 2001, luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, EYVL L 81, 21.3.2001, s. 1.

                     (2)
                  Myönnetty Euroopan unionin myöntämien kulkulupien muodosta 17 päivänä joulukuuta 2013 annetun neuvoston asetuksen (EU) N:o 1417/2013 (EUVL L 353, 28.12.2013, s. 26) mukaisesti.

                     (3)
                  Neuvoston päätös 2000/365/EY, tehty 29 päivänä toukokuuta 2000, Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin (EYVL L 131, 1.6.2000, s. 43).

                     (4)
                  Neuvoston päätös 2002/192/EY, tehty 28 päivänä helmikuuta 2002, Irlannin pyynnöstä saada osallistua joihinkin Schengenin säännöstön määräyksiin (EYVL L 64, 7.3.2002, s. 20).

                     (5)
                  Neuvoston pääsihteeristö julkaisee sopimuksen allekirjoituspäivän Euroopan unionin virallisessa lehdessä.

    ---documentbreak---

               EUROOPAN KOMISSIO
            Bryssel 15.12.2015
            COM(2015) 645 final
            LIITE
            asiakirjaan
            Ehdotus neuvoston päätökseksi
            Euroopan unionin ja Kiinan kansantasavallan välisen diplomaattipassin haltijoiden lyhytaikaista oleskelua koskevan viisumivapaussopimuksen allekirjoittamisesta Euroopan unionin puolesta ja sen väliaikaisesta soveltamisesta

               LIITE

               asiakirjaan

               Ehdotus neuvoston päätökseksi

               Euroopan unionin ja Kiinan kansantasavallan välisen diplomaattipassin haltijoiden lyhytaikaista oleskelua koskevan viisumivapaussopimuksen allekirjoittamisesta Euroopan unionin puolesta ja sen väliaikaisesta soveltamisesta

               EUROOPAN UNIONIN JA KIINAN KANSANTASAVALLAN

               SOPIMUS

               DIPLOMAATTIPASSIN HALTIJOIDEN LYHYTAIKAISTA OLESKELUA KOSKEVASTA VIISUMIVAPAUDESTA

               EUROOPAN UNIONI, jäljempänä ’unioni’ tai ’EU’, ja

               KIINAN KANSANTASAVALTA, jäljempänä ’Kiina’,

               jäljempänä yhdessä ’sopimuspuolet’, jotka

               TARKOITUKSENAAN kehittää edelleen sopimuspuolten välisiä ystävällisiä suhteita ja jatkaa yhteyksien tiivistämistä

               HALUAVAT helpottaa matkustamista varmistamalla viisumivapaan maahantulon ja lyhytaikaisen oleskelun diplomaattipassin tai EU:n myöntämän kulkuluvan haltijoille ja varmistaa, että yhdenvertaisuuden ja vastavuoroisuuden periaatteita noudatetaan,

               OTTAVAT HUOMIOON Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyt pöytäkirjat Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta sekä osaksi Euroopan unionia sisällytetystä Schengenin säännöstöstä ja vahvistavat, että tämän sopimuksen määräyksiä ei sovelleta Yhdistyneeseen kuningaskuntaan eikä Irlantiin,

               OVAT SOPINEET SEURAAVAA:

               1 ARTIKLA

               Tarkoitus

               Tässä sopimuksessa määrätään sellaisten unionin ja Kiinan kansalaisten, joilla on voimassa oleva diplomaattipassi tai EU:n myöntämä kulkulupa, mahdollisuudesta matkustaa viisumivapaasti toisen sopimuspuolen alueelle enintään 90 päiväksi minkä tahansa 180 päivän jakson aikana.

               2 ARTIKLA

               Määritelmät

               Tässä sopimuksessa tarkoitetaan:

               a)
                     ’jäsenvaltiolla’ mitä tahansa unionin jäsenvaltiota Yhdistynyttä kuningaskuntaa ja Irlantia lukuun ottamatta;

               b)
                     ’unionin kansalaisella’ henkilöä, jolla on jonkin a alakohdassa määritellyn jäsenvaltion kansalaisuus;

               c)
                     ’Kiinan kansalaisella’ henkilöä, jolla on Kiinan kansalaisuus;

               d)
                     ’Schengen-alueella’ aluetta, jolla ei ole sisärajoja ja joka käsittää a alakohdassa tarkoitettujen, Schengenin säännöstöä täysimääräisesti soveltavien jäsenvaltioiden alueet;

               e)
                     ’EU:n myöntämällä kulkuluvalla’ asiakirjaa, jonka EU myöntää tietyille unionin toimielinten henkilöstöön kuuluville neuvoston asetuksen (EU) N:o 1417/2013
                  1
                mukaisesti.

               3 ARTIKLA

               Soveltamisala

               1.
                     Unionin kansalaiset, joilla on jonkin jäsenvaltion myöntämä voimassa oleva diplomaattipassi tai EU:n myöntämä kulkulupa, voivat tulla Kiinan alueelle ja oleskella siellä ilman viisumia 4 artiklan 1 kohdassa määritetyn ajan.

               Kiinan kansalaiset, joilla on Kiinan myöntämä voimassa oleva diplomaattipassi, voivat tulla jäsenvaltioiden alueelle ja oleskella siellä ilman viisumia 4 artiklan 2 kohdassa määritetyn ajan.

               2.
                     Tämän sopimuksen mukaista viisumivapautta sovelletaan rajoittamatta maahantulon ja lyhytaikaisen oleskelun edellytyksiä koskevan sopimuspuolten lainsäädännön soveltamista. Jäsenvaltiot ja Kiina varaavat oikeuden evätä maahantulon alueelleen ja lyhytaikaisen oleskelun, jos yksi tai useampi näistä edellytyksistä ei täyty.

               3.
                     Euroopan unionin kansalaisten, joihin sovelletaan tätä sopimusta, on noudatettava oleskelunsa aikana Kiinan alueella voimassa olevia säädöksiä ja määräyksiä.

               Kiinan kansalaisten, joihin sovelletaan tätä sopimusta, on noudatettava oleskelunsa aikana kunkin jäsenvaltion alueella voimassa olevia säädöksiä ja määräyksiä.

               4.
                     Viisumivapautta sovelletaan riippumatta siitä, mitä kuljetusmuotoa on käytetty sopimuspuolten rajojen ylittämiseen.

               5.
                     Seikkoihin, jotka eivät kuulu tämän sopimuksen soveltamisalaan, sovelletaan unionin oikeutta, jäsenvaltioiden kansallista lainsäädäntöä tai Kiinan kansallista lainsäädäntöä, sanotun kuitenkaan rajoittamatta 8 artiklan soveltamista.

               4 ARTIKLA

               Oleskelun kesto

               1.
                     Unionin kansalaiset, joilla on jonkin jäsenvaltion myöntämä voimassa oleva diplomaattipassi tai EU:n myöntämä kulkulupa, voivat oleskella Kiinan alueella enintään 90 päivää minkä tahansa 180 päivän jakson aikana.

               2.
                     Kiinan kansalaiset, joilla on Kiinan myöntämä voimassa oleva diplomaattipassi, voivat oleskella Schengenin säännöstöä täysimääräisesti soveltavien jäsenvaltioiden alueella enintään 90 päivää minkä tahansa 180 päivän jakson aikana. Tämä aika lasketaan ottamatta huomioon mahdollista oleskelua sellaisessa jäsenvaltiossa, joka ei vielä sovella Schengenin säännöstöä täysimääräisesti.

               Kiinan kansalaiset, joilla on Kiinan myöntämä voimassa oleva diplomaattipassi, voivat oleskella enintään 90 päivää minkä tahansa 180 päivän jakson aikana kunkin sellaisen jäsenvaltion alueella, joka ei vielä sovella Schengenin säännöstöä täysimääräisesti, riippumatta Schengenin säännöstöä täysimääräisesti soveltavien jäsenvaltioiden alueella oleskelun lasketusta kestosta.

               3.
                     Tämä sopimus ei vaikuta Kiinan ja jäsenvaltioiden mahdollisuuteen pidentää 90 päivän oleskeluaikaa kansallisen lainsäädäntönsä ja unionin oikeuden mukaisesti.

               5 ARTIKLA

               Korkeiden virkamiesten vierailut

               Kiinan keskushallinnon varaministeritason tai sitä korkeampien virkamiesten ja kenraalimajurin arvoisten tai sitä korkeampiarvoisten asevoimien upseerien on ennen matkustamistaan jäsenvaltioiden alueelle virallista tarkoitusta varten ilmoitettava matkasta jäsenvaltioiden toimivaltaisille viranomaisille diplomaattisia kanavia käyttäen.

               Jäsenvaltioiden keskushallinnon varaministeritason tai sitä korkeampien virkamiesten ja kenraalimajurin arvoisten tai sitä korkeampiarvoisten asevoimien upseerien on ennen matkustamistaan Kiinan alueelle virallista tarkoitusta varten ilmoitettava matkasta Kiinan toimivaltaisille viranomaisille diplomaattisia kanavia käyttäen.

               6 ARTIKLA

               Alueellinen soveltaminen

               1.
                     Tätä sopimusta sovelletaan Ranskan tasavallan osalta ainoastaan Ranskan tasavallan Euroopassa olevaan alueeseen.

               2.
                     Tätä sopimusta sovelletaan Alankomaiden kuningaskunnan osalta ainoastaan Alankomaiden kuningaskunnan Euroopassa olevaan alueeseen.

               7 ARTIKLA

               Sopimuksen hallinnointia käsittelevä sekakomitea

               1.
                     Sopimuspuolet perustavat asiantuntijoiden sekakomitean, jäljempänä ’komitea’, joka koostuu unionin ja Kiinan edustajista. Unionia siinä edustaa Euroopan komissio.

               2.
                     Komitean tehtävänä on muun muassa

               a)
                     valvoa tämän sopimuksen täytäntöönpanoa;

               b)
                     ehdottaa muutoksia tai lisäyksiä tähän sopimukseen;

               c)
                     ratkaista riitoja, jotka johtuvat tämän sopimuksen tulkinnasta tai soveltamisesta.

               3.
                     Komitea kokoontuu tarvittaessa jommankumman sopimuspuolen pyynnöstä.

               4.
                     Komitea vahvistaa työjärjestyksensä.

               8 ARTIKLA

               Tämän sopimuksen suhde jäsenvaltioiden ja Kiinan voimassa oleviin kahdenvälisiin viisumivapaussopimuksiin

               Tämän sopimuksen määräyksiä sovelletaan ensisijaisesti muihin sellaisiin kahdenvälisiin sopimuksiin tai järjestelyihin nähden, joita on tehty yksittäisten jäsenvaltioiden ja Kiinan välillä, siltä osin kuin niiden määräykset koskevat tämän sopimuksen soveltamisalaan kuuluvia asioita.

               9 ARTIKLA

               Mallikappaleiden vaihtaminen

               1.
                     Kiina, jäsenvaltiot ja unioni vaihtavat diplomaattiteitse, jos ne eivät ole jo niin tehneet, voimassa olevien diplomaattipassiensa sekä EU:n myöntämien kulkulupien mallikappaleet viimeistään 90 päivän kuluttua tämän sopimuksen allekirjoittamisesta.

               2.
                     Ottaessaan käyttöön uudet diplomaattipassit tai EU:n myöntämät kulkuluvat tai muuttaessaan entisiä Kiina, jäsenvaltiot ja EU toimittavat toisilleen diplomaattiteitse näiden uusien tai muutettujen passien tai EU:n myöntämien kulkulupien mallikappaleet ja yksityiskohtaiset tiedot niiden eritelmistä ja sovellettavuudesta viimeistään 90 päivää ennen niiden käyttöön ottoa.

               10 ARTIKLA

               Loppumääräykset

               1.
                     Tämä sopimus tulee voimaan sitä päivää seuraavan toisen kuukauden ensimmäisenä päivänä, jona sopimuspuolista jälkimmäinen on ilmoittanut toiselle saattaneensa päätökseen sopimuksen voimaantulon edellyttämät sisäiset menettelynsä.

               Tätä sopimusta sovelletaan väliaikaisesti sen allekirjoittamispäivää seuraavasta kolmannesta päivästä lukien.

               2.
                     Tämä sopimus on voimassa toistaiseksi, ellei sitä irtisanota 5 kohdan mukaisesti.

               3.
                     Tätä sopimusta voidaan muuttaa sopimuspuolten kirjallisella sopimuksella. Muutokset tulevat voimaan sen jälkeen, kun sopimuspuolet ovat ilmoittaneet toisilleen asian edellyttämien sisäisten menettelyjensä päätökseen saattamisesta.

               4.
                     Kumpikin sopimuspuoli voi keskeyttää tämän sopimuksen tai sen osan soveltamisen erityisesti yleiseen järjestykseen tai kansallisen turvallisuuden tai kansanterveyden suojaamiseen, laittomaan maahanmuuttoon tai toisen sopimuspuolen palauttamaan viisumipakkoon liittyvistä syistä. Päätös soveltamisen keskeyttämisestä on annettava tiedoksi toiselle sopimuspuolelle viimeistään kaksi kuukautta ennen sen suunniteltua voimaantuloa. Kun kyseiseen keskeyttämiseen johtaneet syyt lakkaavat olemasta voimassa, soveltamisen keskeyttäneen sopimuspuolen on ilmoitettava tästä välittömästi toiselle sopimuspuolelle ja jatkettava sopimuksen soveltamista.

               5.
                     Kumpi tahansa sopimuspuoli voi irtisanoa tämän sopimuksen ilmoittamalla siitä kirjallisesti toiselle sopimuspuolelle. Sopimuksen voimassaolo päättyy 90 päivän kuluttua tästä lukien.

               6.
                     Kiina voi keskeyttää tämän sopimuksen soveltamisen tai irtisanoa sen vain kaikkien jäsenvaltioiden osalta.

               7.
                     Unioni voi keskeyttää tämän sopimuksen soveltamisen tai irtisanoa sen vain kaikkien jäsenvaltioidensa osalta.

               Tehty kahtena kappaleena bulgarian, englannin, espanjan, hollannin, italian, kreikan, kroaatin, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja kiinan kielellä, ja kukin teksti on yhtä todistusvoimainen. Jos todistusvoimaiset kieliversiot poikkeavat toisistaan, englanninkielinen versio on etusijalla.

               ISLANTIA, NORJAA, SVEITSIÄ JA LIECHTENSTEINIA KOSKEVA YHTEINEN JULISTUS

               Sopimuspuolet ottavat huomioon Euroopan unionin sekä Norjan, Islannin, Sveitsin ja Liechtensteinin läheiset suhteet, jotka johtuvat erityisesti näiden maiden osallistumisesta Schengenin säännöstön täytäntöönpanoon, soveltamiseen ja kehittämiseen 18 päivänä toukokuuta 1999 ja 26 päivänä lokakuuta 2004 tehdyistä sopimuksista.

               Tämän vuoksi on suotavaa, että toisaalta Norjan, Islannin, Sveitsin ja Liechtensteinin viranomaiset ja toisaalta Kiinan viranomaiset tekevät viipymättä kahdenväliset diplomaattipassin haltijoiden lyhytaikaista oleskelua koskevat viisumivapaussopimukset tämän sopimuksen kanssa samanlaisin ehdoin.

               YHTEINEN JULISTUS SIITÄ, MITEN OLISI MÄÄRITELTÄVÄ TÄMÄN SOPIMUKSEN 4 ARTIKLASSA TARKOITETTU 90 PÄIVÄN JAKSO MINKÄ TAHANSA 180 PÄIVÄN JAKSON AIKANA

               Sopimuspuolet ovat yhtä mieltä siitä, että tämän sopimuksen 4 artiklassa vahvistetulla enintään 90 päivän jaksolla minkä tahansa 180 päivän jakson aikana tarkoitetaan joko yhtäjaksoista vierailua tai useita peräkkäisiä vierailuja, joiden yhteenlaskettu kesto ei ylitä 90 päivää minkä tahansa 180 päivän jakson aikana.

               Käsite ”minkä tahansa 180 päivän jakson aikana” tarkoittaa sitä, että olisi sovellettava ”liikkuvaa” 180 päivän viitejaksoa, jolloin oleskelun jokaisena päivänä tarkastellaan viimeisintä 180 päivän ajanjaksoa sen todentamiseksi, täyttyykö 90 päivän ehto minkä tahansa 180 päivän jaksolla edelleen. Tämä tarkoittaa muun muassa sitä, että ilman keskeytystä jatkunut 90 päivän poissaolo antaa mahdollisuuden uuteen enintään 90 päivän oleskeluun.

               YHTEINEN JULISTUS MUISTA EU:N JA KIINAN VÄLISEN MAAHANMUUTTOA JA LIIKKUVUUTTA KOSKEVAN VUOROPUHELUN PUITTEISSA TEHTÄVÄN YHTEISTYÖN ALOISTA

               Sopimuspuolet muistuttavat, että tämä sopimus on yksi niistä tuloksista, jotka mainitaan neuvotteluja koskevassa etenemissuunnitelmassa, joka hyväksyttiin EU:n ja Kiinan välisen maahanmuuttoa ja liikkuvuutta koskevan toisen vuoropuhelukierroksen pöytäkirjassa ja jonka poliittiset johtajat vahvistivat 17. EU–Kiina-huippukokouksen yhteisessä lausunnossa. Etenemissuunnitelmaan sisältyy ensimmäisessä vaiheessa diplomaattipassin haltijoita koskevan vastavuoroisen viisumivapaussopimuksen neuvotteleminen ja allekirjoittaminen, viisumikeskusten avaaminen yhteisesti sovittuihin Kiinan kaupunkeihin, joissa ei ole konsuliedustusta, ja käytännön yhteistyön käynnistäminen laittoman muuttoliikkeen torjumiseksi ja toisessa vaiheessa sopimusten neuvotteleminen viisumimenettelyjen helpottamisesta ja laittoman muuttoliikkeen torjumisesta.

               Sopimuspuolet toistavat vakaan aikeensa kunnioittaa etenemissuunnitelmassa tehtyjä sitoumuksia ja yhteistä näkemystään siitä, että kyseiset sitoumukset ovat toisistaan riippuvaisia ja muodostavat osan jakamatonta kokonaisuutta.

               _________________

                     (1)
                  Neuvoston asetus (EU) N:o 1417/2013, annettu 17 päivänä joulukuuta 2013, Euroopan unionin myöntämien kulkulupien muodosta (EUVL L 353, 28.12.2013, s. 26).


Avis juridique important

|

51999PC0341

Ehdotus neuvoston päätös eläinjätteen prosessoimisessa sovellettavista toimenpiteistä tarttuvilta spongiformisilta enkefalopatioilta suojaamiseksi ja komission päätöksen 97/735/EY muuttamisesta  /* KOM/99/0341 lopull. */

Ehdotus: NEUVOSTON PÄÄTÖS eläinjätteen prosessoimisessa sovellettavista toimenpiteistä tarttuvilta spongiformisilta enkefalopatioilta suojaamiseksi ja komission päätöksen 97/735/EY muuttamisestaPERUSTELUTEläinjätteen käsittelyssä BSE-taudinaiheuttajien inaktivoimiseksi käytettävien vaihtoehtoisten lämpökäsittelyjärjestelmien hyväksymisestä tehdyssä päätöksessä 96/449/EY säädetään, että 1. huhtikuuta 1997 alkaen kaikki kyseisen päätöksen soveltamisalaan kuuluva nisäkäsperäinen eläinjäte on prosessoitava päätöksen liitteessä vahvistettujen vaatimusten mukaisesti.Viimeaikaisissa yhteisön tarkastuksissa on todettu, että tämän päätöksen täytäntöönpanossa on ongelmia oikeudellisessa tulkinnassa olevien vaikeuden vuoksi.Lisäksi tieteellinen ohjauskomitea antoi 26.-27. päivänä maaliskuuta 1998 seuraavat lausunnot:- lausunto tarttuville spongiformisille enkefalopatioille luonnollisesti tai kokeellisesti altistuneista nisäkkäistä peräisin olevan lihaluujauhon turvallisuudesta; tämä lausunto on saatettu ajan tasalle tieteellisen ohjauskomitean 24.-25. päivänä syyskuuta 1998 antamalla tieteellisellä kertomuksella nisäkkäistä peräisin olevan lihaluujauhon turvallisuudesta kotieläiminä elintarviketuotantoa varten pidettyjen muiden kuin märehtijöiden ruokinnassa,	lausunto märehtijöiden kudoksesta saadun talin turvallisuudesta.Edellä mainittujen tulkintavaikeuksien selventämiseksi ja näiden tieteellisten lausuntojen ottamiseksi huomioon on tarpeen muuttaa päätös 96/449/EY.Eläinlääkintäalan tiedekomitea antoi 12. joulukuuta 1994 suositukset yksityiskohtaisista menettelyistä päätöksessä 94/382/EY säädettyjen renderointiprosessien vahvistamiseksi. Siihen saakka kunnes näitä menettelyjä tarkastellaan tieteellisesti, on tarpeen laatia luettelo tarvittaessa edellä mainittuihin tieteellisiin suosituksiin perustuvista osoittimista, joita voidaan käyttää renderointiprosessien varmentamisessa sen varmistamiseksi, että tässä päätöksessä vahvistetut parametrit saavutetaan kaikissa käsittelylaitoksissa.Edellä sanotun johdosta päätöstä 96/449/EY on perusteellisesti muutettava. Tämän takia kyseinen päätös kumotaan selkeyden vuoksi tällä päätöksellä. Tietynlaisella nisäkäsperäisellä eläinjätteellä käytävää kauppaa koskevista tietyistä suojatoimenpiteistä tehty päätös 97/735/EY olisi muutettava tämän päätöksen säännösten mukaiseksi. Tämän päätöksen tekeminen ei estä tarttuvien spongiformisten enkefalopatioiden ehkäisemisen ja valvonnan järjestämistä koskevien sääntöjen vahvistamista.Tällä ehdotuksella ei ole vaikutuksia yhteisön talousarvioon.Toukokuun 31. päivänä 1999 komission jäsenet päättivät antaa ehdotuksen pysyvälle eläinlääkintäkomitealle lausuntoa varten. Komitea antoi kielteisen lausunnon 2. päivänä kesäkuuta 1999. Saksa vastusti kohtaa "ihmisravinnoksi soveltuvat luut". Saksan mukaan tämän aineksen painekäsittelylle ei ole tieteellistä perustaa, koska aines on tarkoitettu eläinten ravinnoksi. Saksa, Espanja ja Irlanti vastustivat liitteen I vaatimusta vähintään 20 minuutin keskeytyksettömästä prosessointiajasta. Saksa, Itävalta, Espanja ja Irlanti vastustivat suuririskisestä aineksesta saadun talin käsittelyä kahteen kertaan. Nämä valtuuskunnat totesivat, että suositukselle, jonka mukaan ihmisravinnoksi kelpaamattomasta aineksesta saatu tali on puhdistettava niin, ettei epäpuhtauksien enimmäismäärä ylitä 0,15 prosenttia, ja käsiteltävä 133 C:ssa 20 minuutin ajan 3 baarin paineessa, ei ole tieteellisiä perusteita.Italia vastusti ehdotusta, koska siinä vaadittiin, että muista kuin märehtijöistä peräisin oleva ihmisravinnoksi soveltuva aines olisi painekäsiteltävä.Äänestyksen tulos oli seuraava:Puolesta: 52 (B, DK, GR, FR, L, NL, P, FIN, SW, UK)Vastaan: 31 (DE, SP, IRL, IT)Pidättyivät: 4 (AT).Ehdotus:NEUVOSTON PÄÄTÖSeläinjätteen prosessoimisessa sovellettavista toimenpiteistä tarttuvilta spongiformisilta enkefalopatioilta suojaamiseksi ja komission päätöksen 97/735/EY muuttamisesta(ETA:n kannalta merkityksellinen teksti)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa sisämarkkinoiden toteuttamista varten 26 päivänä kesäkuuta 1990 annetun neuvoston direktiivin 90/425/ETY [1], sellaisena kuin se on viimeksi muutettuna direktiivillä 92/118/ETY [2], ja erityisesti sen 10 artiklan 4 kohdan,[1]  	EYVL L 224, 18.8.1990, s. 29.[2]  	EYVL L 62, 15.3.1993, s. 49.ottaa huomioon komission ehdotuksen,sekä katsoo, että(1) neuvoston direktiivissä 90/667/ETY [3], sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, säädetään eläinlääkintä- säännöistä eläinjätteen hävittämisessä, prosessoinnissa ja markkinoille saattamisessa sekä taudinaiheuttajien ehkäisemisestä eläin- ja kalaperäisissä rehuissa,[3]  	EYVL L 363, 27.12.1990, s. 51.(2) komission päätöksessä 92/562/ETY [4], sellaisena kuin se on muutettuna Itävallan, Suomen ja Ruotsin liittymisasiakirjalla, määritettiin direktiivin 90/667/ETY liitteessä II olevan II luvun 6 kohdan c alakohdassa tarkoitetut vaihtoehtoiset lämpökäsittelyjärjestelmät,[4]  	EYVL L 359, 9.12.1992, s. 23.(3) naudan spongiformisen enkefalopatian (BSE) ja scrapien taudinaiheuttajien inaktivoinnissa sovellettavia fysikaalisia parametreja koskeneen tieteellisen tutkimuksen ensimmäisessä vaiheessa vuonna 1994 tunnistettiin vähimmäis- parametrit, joita tarvitaan BSE-taudinaiheuttajan inaktivoimiseksi; tutkimuksessa tunnistettiin myös tiettyjä prosesseja, jotka eivät olleet tehokkaita,(4) tämän tutkimuksen toisen vaiheen tulokset osoittavat, että ainoastaan yksi testattu järjestelmä kykeni täysin inaktivoimaan scrapie-taudinaiheuttajan lihaluujauhosta,(5) eläinten suojaamiseksi rehuissa mahdollisesti esiintyviltä BSE-taudinaiheuttajilta on tästä syystä tarpeen huolehtia siitä, ettei tehottomiksi osoittautuneita järjestelmiä käytetä nisäkäsperäisen eläinjätteen prosessoinnissa, ellei prosessiin lisätä muuta tehokasta sterilointivaihetta,(6) neuvosto päätti 1-3 päivänä huhtikuuta 1996 pidetyssä kokouksessaan, että olisi tehtävä komission päätös pysyvän eläinlääkintäkomitean menettelyn mukaisesti, sen vaatimiseksi, että kaikki nisäkäsperäinen eläinjäte prosessoidaan yhteisössä menetelmällä, jonka on tosiasiallisesti todistettu olevan tehokas scrapie- ja BSE-taudinaiheuttajien inaktivoinnissa; ainoa tällainen menetelmä tällä hetkellä on lämpökäsittely renderointiprosessissa, jossa saavutetaan vähintään 133  C:n lämpötila kolmen baarin paineessa vähintään 20 minuutin ajan; tätä menetelmää voidaan käyttää yksinomaisena prosessina tai prosessia edeltävänä tai sitä seuraavana sterilointivaiheena,(7) tieteellinen ohjauskomitea on antanut 26 ja 27 päivänä maaliskuuta 1998 lausunnon tarttuville spongiformisille enkefalopatioille (TSE) luonnollisesti tai kokeellisesti altistuneista nisäkkäistä peräisin olevan lihaluujauhon turvallisuudesta; tämä lausunto on saatettu ajan tasalle tieteellisen ohjauskomitean 24 ja 25 päivänä syyskuuta 1998 antamalla tieteellisellä kertomuksella nisäkkäistä peräisin olevan lihaluujauhon turvallisuudesta kotieläiminä elintarviketuotantoa varten pidettyjen muiden kuin märehtijöiden ruokinnassa,(8) on tarpeen määritellä hyväksytyissä järjestelmissä sovellettava partikkelien enimmäiskoko sekä vähimmäislämpötila ja -aika, jotta voitaisiin taata, että tällaiset järjestelmät toimivat tehokkaiksi osoitettujen prosessien mukaisesti,(9) on vahvistettava erityiset säännöt laitosten valvontaa varten,(10) eläinlääkintäalan tiedekomitea antoi 12 päivänä joulukuuta 1994 suositukset yksityiskohtaisista menettelyistä renderointiprosessien vahvistamiseksi; siihen saakka kunnes näitä menettelyjä tarkastellaan tieteellisesti, on tarpeen laatia luettelo tarvittaessa kyseisiin tieteellisiin suosituksiin perustuvista osoittimista, joita voidaan käyttää renderointiprosessin varmentamisessa sen varmistamiseksi, että tässä päätöksessä vahvistetut parametrit saavutetaan kaikissa käsittely- laitoksissa,(11) eläinjätteen käsittelyssä BSE-taudinaiheuttajien inaktivoimiseksi käytettävien vaihtoehtoisten lämpökäsittelyjärjestelmien hyväksymisestä 18 päivänä heinäkuuta 1996 tehdyssä komission päätöksessä 96/449/EY [5] säädetään, että tiettyä nisäkäsperäistä eläinjätettä, jota ei ollut prosessoitu päätöksessä vahvistettujen standardien mukaisesti, ei tulisi käyttää eläinten ravintona 1 päivästä huhtikuuta 1997; viimeaikaiset yhteisön tarkastukset ovat paljastaneet, että kyseisen päätöksen täytäntöönpanossa on ongelmia oikeudellisen tulkinnan vaikeuden vuoksi,[5]  	EYVL L 184, 24.7.1996, s. 43.(12) tieteellinen ohjauskomitea on antanut 26 ja 27 päivänä maaliskuuta 1998 lausunnon märehtijöiden kudoksesta saadun talin turvallisuudesta; tämän tieteellisen lausunnon huomioon ottamiseksi on tarpeen säätää märehtijöiden kudoksista saadun renderoidun rasvan tuotantovaatimuksista; näiden vaatimusten täytäntöönpanoon olisi annettava aikaa,(13) kansainvälisen eläintautiviraston (OIE) BSE:tä koskeva tarkistettu eläintautisäännöstö hyväksyttiin OIE:n yleiskokouksessa Pariisissa 29 päivänä toukokuuta 1998; tämän säännöstön 3.2.13.3 artiklassa suositellaan, että jos valkuaista sisältämätön tali (epäpuhtauksien enimmäismäärä 0,15 paino- prosenttia) saadaan terveistä eläimistä, eläinlääkintäviranomaiset voivat rajoituksitta sallia tällaisen talin tuonnin ja kauttakulun viejämaiden tautiasemasta riippumatta; tämän säännöstön 3.12.13.16 artiklassa annetaan suosituksia siitä, millaisin lähde- ja käsittelyedellytyksin talia (muuta kuin valkuaista sisältämätöntä talia) ja talijohdannaisia (muuta kuin valkuaista sisältämättömän talin johdannaisia) voidaan pitää kaupan,(14) eläinjätteen erityiskäytölle voidaan myöntää poikkeus tämän päätöksen vaatimuksista; tämän lisäksi teollisiin tarkoituksiin käytettäville tuotteille, joiden osalta voidaan varmistaa, ettei niitä käytetä missään eläinten ravintoketjussa tai lannoitteina, voidaan myös myöntää poikkeus tämän päätöksen vaatimuksista,(15) edellä esitetyn johdosta päätöstä 96/449/EY on tarpeen perusteellisesti muuttaa; selkeyden vuoksi kyseinen päätös olisi korvattava,(16) tietynlaisella nisäkäsperäisellä eläinjätteellä käytävää kauppaa koskevista tietyistä suojatoimenpiteistä 21 päivänä lokakuuta 1997 tehtyä komission päätöstä 97/735/EY [6] olisi muutettava tämän päätöksen säännösten mukaiseksi,[6]  	EYVL L 294, 28.10.1997, s. 7.(17) tällä päätöksellä ei rajoiteta seuraavien päätösten soveltamista: neuvoston päätös 98/256/EY [7], sellaisena kuin se on muutettuna komission päätöksellä 98/692/EY [8], ja komission päätös 98/653/EY [9], joissa vahvistetaan erityisedellytykset aminohappojen, peptidien, talin ja taliperäisten tuotteiden valmistukselle Yhdistyneessä kuningaskunnassa ja Portugalissa,[7]  	EYVL L 113, 15.4.1998, s. 32.[8]  	EYVL L 328, 4.12.1998, s. 28.[9]  	EYVL L 311, 20.11.1998, s. 23.(18) tällä päätöksellä ei estetä TSE:n ehkäisemisen ja valvonnan järjestämistä koskevien sääntöjen vahvistamista, ja(19) komissio on päätöksellä 97/534/EY [10], sellaisena kuin se on viimeksi muutettuna neuvoston päätöksellä 98/745/EY [11], kieltänyt riskiaineksen käytön tarttuvien spongiformisten enkefalopatioiden vuoksi,[10]  	EYVL L 216, 8.8.1997, s. 95.[11]  	EYVL L 358, 31.12.1998, s. 113.(20) komissio on päätöksellä 98/272/EY [12] vahvistanut toimenpiteet, jotka on toteutettava, jos eläimellä epäillään olevan tarttuva spongiforminen enkefalopatia,[12]  	EYVL L 122, 24.4.1998, s. 59.(21) pysyvä eläinlääkintäkomitea ei ole antanut myönteistä lausuntoa,ON TEHNYT TÄMÄN PÄÄTÖKSEN:1 artikla1. Tätä päätöstä sovelletaan direktiivin 90/667/ETY soveltamisalaan kuuluvaan suuririskisen ja pieniriskisen nisäkäsperäisen eläinjätteen prosessointiin, mukaan lukien nisäkäsperäiset, ihmisravinnoksi tarkoitettujen tuotteiden valmistuksessa saadut sivutuotteet, joita ei ole tarkoitettu ihmisravinnoksi.2. Jäsenvaltioiden on varmistettava, että kaikki jäte, johon tätä päätöstä sovelletaan, prosessoidaan liitteessä I vahvistettujen vaatimusten mukaisesti.3. Edellä olevaa 2 kohtaa ei kuitenkaan sovelleta seuraavien tuotteiden prosessointiin:(a)	direktiivissä 90/667/ETY tarkoitettu pieniriskinen aines lemmikkieläinten ruokien valmistusta varten,(b)	direktiivin 90/667/ETY 7 artiklan ii kohdassa tarkoitettu eläinjäte eläintarhoissa tai sirkuksessa pidettävien eläinten tai turkiseläinten tai hyväksyttyjen ajokoirien tai kalansyötiksi kasvatettujen toukkien ruokintaan,(c)	liivatteen tuotantoon tarkoitetut luut, joista on poistettu rasva,(d)	liivatteen, kollageenin ja hydroloitujen proteiinien tuotantoon tarkoitetut nahat ja vuodat sekä kaviot ja sorkat, sarvet, karvat,(e)	farmaseuttisten tuotteiden valmistuksessa käytettävät rauhaset, kudokset ja elimet,(f)	veri ja verituotteet,(g)	maito ja maitotuotteet,(h)	muista kuin märehtijöistä peräisin oleva eläinjäte renderoidun rasvan tuotantoon, lukuun ottamatta tästä tuotannosta saatua rasvan sulatuksessa syntyvää proteiinijäännöstä, (i)	pieniriskinen märehtijöistä peräisin oleva eläinjäte renderoidun rasvan tuotantoon, lukuun ottamatta tästä tuotannosta saatua rasvan sulatuksessa syntyvää proteiinijäännöstä,(j)	sellaisten tuotteiden tuotantoon tarkoitettu eläinjäte, joiden osalta voidaan varmistaa, että ne eivät päädy ihmisten tai eläinten ravintoketjuun ja että niitä ei käytetä lannoitteina,ja 1 päivään heinäkuuta 2000 saakka(k)	suuririskinen märehtijöistä peräisin oleva eläinjäte renderoidun rasvan tuotantoon, lukuun ottamatta tästä tuotannosta saatua rasvan sulatuksessa syntyvää proteiinijäännöstä,(l)	ihmisravinnoksi soveltuvat luut.4. Jäsenvaltiot, jotka ovat jo asettaneet liitteessä I säädettyjä edellytyksiä tiukemmat tämän päätöksen soveltamisalaan kuuluvan jätteen käsittelyn vaatimukset, voivat säilyttää nykyiset vaatimuksensa.2 artikla1. Jäsenvaltioiden on varmistettava, että märehtijöistä peräisin olevasta eläinjätteestä saatu kaikki renderoitu rasva puhdistetaan siten, että kaikkien jäljelle jäävien liukenemattomien epäpuhtauksien kokonaismäärä ei ole yli 0,15 painoprosenttia.2. Edellä 1 artiklan 2 kohdan ja tämän artiklan 1 kohdan vaatimuksia ei sovelleta märehtijöistä peräisin olevasta jätteestä saadun renderoidun rasvan tuotantoon, jos rasva on tarkoitettu käsiteltäväksi menetelmällä, joka täyttää ainakin jonkin liitteessä II kuvattujen käsittelyiden standardit, tai rasvan osalta voidaan varmistaa, ettei se päädy ihmisten tai eläinten ravintoketjuun.3 artiklaPoiketen siitä, mitä 1 artiklan 2 kohdassa ja 2 artiklassa säädetään, jäsenvaltiot voivat sallia:(a) tämän päätöksen soveltamisalaan kuuluvan jätteen prosessoinnin menetelmällä, jolla ei saavuteta liitteessä I mainittuja vaatimuksia, jos tällaista prosessia seuraa prosessi, jolla saavutetaan kyseiset vaatimukset, tai jos tuloksena oleva proteiiniaines tuhotaan hautaamalla, tuhkaksi polttamalla, polttoaineena polttamalla tai vastaavalla menetelmällä, jolla varmistetaan turvallinen hävittäminen,(b) märehtijöistä peräisin olevasta suuririskisestä eläinjätteestä saadun renderoidun eläinrasvan tuotannon menetelmällä, jolla ei saavuteta liitteessä I vahvistettuja vaatimuksia tai liitteessä II vahvistettuja standardeja, jos tällaista prosessia seuraa prosessi, jolla saavutetaan kyseiset vaatimukset tai standardit, tai jos tuloksena oleva renderoitu rasva tuhotaan hautaamalla, tuhkaksi polttamalla, polttoaineena polttamalla tai vastaavalla menetelmällä, jolla varmistetaan turvallinen hävittäminen.Jäsenvaltioiden, jotka sallivat ensimmäisessä kohdassa säädetyn menetelmän, on laadittava valvontajärjestelmä sen varmistamiseksi, että tämän päätöksen soveltamisalaan kuuluva jäte, jota ei ole prosessoitu tämän päätöksen liitteen I vaatimusten ja liitteen II standardien mukaisesti, ei joudu eläinten ravintoketjuun ja että sitä ei käytetä lannoitteena.4 artikla1. Jäsenvaltioiden on varmistettava, että direktiivin 90/667/ETY mukaisesti hyväksytyt laitokset, jotka prosessoivat 1 artiklan 2 kohdassa tarkoitettua jätettä ja jotka eivät ole 1 artiklan 3 kohdan ja 3 artiklan a alakohdan mukaisesti jätettä tuottavia laitoksia, toimivat liitteessä I vahvistettujen vaatimusten mukaisesti ja että ne on vahvistettu liitteessä III säädettyjä menetelmiä noudattaen. Jäsenvaltioiden on valvottava tarkastuksin kyseisten laitosten toimintaa säännöllisin väliajoin. Hyväksyttyjen laitosten on pidettävä kirjaa lämpötilasta, paineesta ja partikkelikoosta.2. Jäsenvaltioiden on direktiivin 90/667/EY 11 artiklan mukaisesti varmistettava, että eläinjätettä prosessoivien hyväksyttyjen laitosten luettelossa osoitetaan ne laitokset, jotka toimivat tässä päätöksessä vahvistettujen edellytysten mukaisesti.5 artiklaKorvataan päätöksen 97/735/EY liitteessä II sanat "eläinlääkintäalan tiedekomitean määrittelemien menettelyjen mukaisesti" sanoilla "päätöksen 99/ /EY liitteessä III säädettyjen menettelyjen mukaisesti".6 artikla1. Kumotaan päätös 96/449/EY.2. Viittauksia kumottuun päätökseen pidetään viittauksina tähän päätökseen. Erityisesti viittauksia kumotun päätöksen 1 artiklan 2 kohtaan on pidettävä viittauksina tämän päätöksen 1 artiklan 3 kohtaan ja viittauksia kumotun päätöksen liitteeseen on pidettävä viittauksina tämän päätöksen liitteeseen I.7 artiklaTätä päätöstä sovelletaan 1 päivästä heinäkuuta 1999.Edellä olevan 2 artiklan 1 kohtaa sovelletaan kuitenkin 1 päivästä heinäkuuta 2000.8 artiklaTämä päätös on osoitettu kaikille jäsenvaltioille.Tehty Brysselissä  Neuvoston puolesta PuheenjohtajaLIITE I1 ARTIKLAN 2 KOHDASSA TARKOITETUT PROSESSOINTIVAATIMUKSETVähimmäisvaatimukset nisäkäsperäisen eläinjätteen prosessointia varten:Partikkelien enimmäiskoko 50 mmLämpötila >133  CAika 20 minuuttia keskeytyksettäKyllästetyllä höyryllä [13] tuotettu (absoluuttinen) paine =3 bar[13]  	"Kyllästetty höyry" tarkoittaa sitä, että kaikki ilma poistetaan sterilointitilasta ja korvataan höyryllä.Prosessointi voidaan suorittaa eräkohtaisesti tai jatkuvana prosessina.LIITE II2 ARTIKLAN 2 KOHDASSA TARKOITETUT STANDARDIT1. Transesteröinti tai hydrolyysi vähintään 200 C:n lämpötilassa ja vastaavassa soveliaassa paineessa 20 minuutin ajan (glyseroli, rasvahapot ja esterit), 2. saippuoiminen 12 M NaOH:lla (glyseroli ja saippua):- eräkohtaisena prosessina: 95  C:n lämpötilassa kolmen tunnin ajan,tai- jatkuvana prosessina: 140  C, 2 bar (2 000 hPa) kahdeksan minuutin ajan tai vastaavissa olosuhteissaLIITE IIINISÄKÄSPERÄISTÄ ELÄINJÄTETTÄ PROSESSOIVIEN LAITOSTEN VARMENNUSMENETTELYVarmennusmenettelyssä on otettava huomioon ainakin seuraavat osoittimet:1. Prosessin kuvaus (prosessin vuokaavio).2. Seuraavien kriittisten kohtien arvot, mukaan lukien aineksen prosessointinopeus jatkuvassa prosessissa.3. Seuraavien prosessivaatimusten noudattaminen:(a)	Partikkelien enimmäiskoko enintään 50 mm(b)	Lämpötila >133  C(c)	Prosessointiaika vähintään 20 min keskeytyksettä(d)	Kyllästetyllä höyryllä tuotettu (absoluuttinen) paine vähintään 3 bar.4. Liitteessä I vahvistettujen vaatimusten saavuttaminen(a) Partikkelikoko eräpohjaisessa ja jatkuvassa prosessissa: partikkelikoko määräytyy lihamyllyn tai alasimen reiän mukaan(b) Lämpötila, paine, prosessointiaika ja aineksen prosessointinopeus (vain jatkuvassa prosessissa):(I) eräpohjainen prosessi:	lämpötilaa on seurattava jatkuvasti lämpösähköparilla, ja se on rekisteröitävä tosiaikaisesti,	painetta on seurattava jatkuvasti painemittarilla, ja se on rekisteröitävä tosiaikaisesti,	prosessointiaika on merkittävä aika-lämpötila- ja aika-painekäyriin.Lämpösähköpari ja painemittari on kalibroitava vähintään kerran vuodessa.(II) jatkuva prosessi:	Lämpötilaa on seurattava lämpösähköpareilla tai infrapunalämpömittarilla, ja painetta on seurattava koko prosessissa tietyissä kohdissa käytetyillä painemittareilla siten, että liitteessä I koko prosessille tai sen osalle annetut lämpötilaa ja painetta koskevat määräykset täyttyvät. Lämpötila ja paine on rekisteröitävä tosiaikaisesti.	Toimivaltaisille viranomaisille on toimitettava tiedot vähimmäisviipymisajasta jatkuvan prosessin koko siinä osassa, jossa lämpötila ja paine ovat liitteessä I annettujen määräysten mukaiset. Mittaustiedot on kirjattava liukenemattomilla merkintäaineilla (mangaanidioksidilla) tai vastaavalla varmalla menetelmällä. Aineksen prosessointinopeuden tarkka mittaaminen ja ohjaus ovat olennaisia tekijöitä. Prosessointinopeus on mitattava varmennuskokeen aikana suhteessa johonkin jatkuvasti valvottavaan kriittiseen kohtaan kuten:	- syöttönopeus (ruuvin kierrosta minuutissa), tai	- sähköteho (ampeeria tietyllä jännitteellä), tai	- haihtumis- tai tiivistymisnopeus, tai	- pumpunmännän lyönnit (aikayksikköä kohti).Kaikki mittaus- ja valvontalaitteet on kalibroitava vähintään kerran vuodessa.Varmennusmenettely on toistettava määräajoin tai silloin, kun toimivaltainen viranomainen pitää sitä tarpeellisena, tai ainakin aina kun prosessiin tehdään merkittäviä muutoksia (esim. muutetaan koneita tai vaihdetaan raaka-ainetta jne.)


Avis juridique important

|

51997PC0661(01)

Ehdotus Euroopan parlamentin ja neuvoston päätökseksi eräistä hallintojen välisten Euroopan laajuisten sähköisen tiedonvaihdon verkkojen (IDA) suuntaviivoista sekä yhteistä etua koskevien hankkeiden yksilöimisestä  /* KOM/97/0661 lopull. - COD 97/0340 */

Virallinen lehti nro C 054 , 21/02/1998 s. 0003

Ehdotus Euroopan parlamentin ja neuvoston päätökseksi eräistä hallintojen välisten Euroopan laajuisten sähköisen tiedonvaihdon verkkojen (IDA) suuntaviivoista sekä yhteistä etua koskevien hankkeiden yksilöimisestä (98/C 54/03) (ETA:n kannalta merkityksellinen teksti) KOM(97) 661 lopull. - 97/0340(COD)(Komission esittämä 12 päivänä joulukuuta 1997)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 129 d artiklan ensimmäisen kohdan,ottavat huomioon komission ehdotuksen,ottavat huomioon talous- ja sosiaalikomitean lausunnon,ottavat huomioon alueiden komitean lausunnon,toimivat perustamissopimuksen 189 b artiklassa määrätyn menettelyn mukaisesti,sekä katsovat seuraavaa:1) neuvosto korosti 20 päivänä kesäkuuta 1994 (1) antamassaan päätöslauselmassa hallintojen välisen tiedonvaihdon yhteensovittamistarvetta,2) neuvosto määritteli 21 päivänä marraskuuta 1996 antamassaan päätöslauselmassa (2) tietoyhteiskuntaa koskevan politiikan uudet painopisteet,3) komissio ehdotti 19 päivänä heinäkuuta 1994 antamassaan tiedonannossa (3), tietoyhteiskunnan toimintasuunnitelmaa,4) komissio on ehdottanut yhtenäismarkkinoiden toimintasuunnitelmaa (4).5) Euroopan parlamentti kehotti 12 päivänä kesäkuuta 1997 antamassaan päätöslauselmassa (5) Euroopan unionia ja jäsenvaltioita ryhtymään toimenpiteisiin uusien tieto- ja viestintätekniikoiden (ICT) kehittämiseksi ja käyttöönottamiseksi ensi vuosikymmenellä,6) Euroopan parlamentti ja neuvosto hyväksyivät päätöksessään 2717/95/EY (6) joukon suuntaviivoja Euro-ISDN:n kehittämiseksi Euroopan laajuiseksi verkoksi,7) Euroopan parlamentti ja neuvosto hyväksyivät päätöksessä N:o 1336/97/EY (7) joukon Euroopan laajuisia televerkkoja koskevia suuntaviivoja,8) talous- ja rahaliiton luomiseksi ja yhteisön politiikan ja toimien toteuttamiseksi jäsenvaltioiden hallintojen ja yhteisön on voitava käyttää, vaihtaa ja käsitellä yhä suurempia määriä tietoa,9) yhteisön toimielinten on niille annetun toimivallan käyttämiseksi voitava käyttää, vaihtaa ja käsitellä yhä suurempia määriä tietoa,10) käsittelykelpoisten tietojen tehokas, toimiva ja turvallinen vaihtaminen edellyttää integroituja tietoliikennejärjestelmiä, jäljempänä telemaattisia verkkoja,11) telemaattiset verkot, jotka yhdistävät jäsenvaltioiden hallintojen ja yhteisön tietojärjestelmät koko Euroopassa ovat Euroopan laajuisia hallintojen televerkkoja,12) sisämarkkinoiden kitkaton toiminta ja julkisen hallinnon ja yksityisen alan välisen viestinnän esteiden poistaminen ovat yhteisön teollisuuden menestyksen ja kilpailukyvyn tärkeitä tekijöitä,13) telemaattisten verkkojen käyttö voi osaltaan edistää yhteisön taloudellisten etujen valvontaa ja petosten vastaista taistelua,14) Euroopan unionin laajentumisvalmistelujen aikana saatetaan telemaattisia verkkoja joutua muuttamaan ja parantamaan,15) yhteistyökykyinen ja avoin julkinen hallinto rohkaisee Euroopan unionin kansalaisia hyödyntämään tietoyhteiskuntaa,16) yhteisö on niiden telemaattisten verkkojen käyttäjä tai edunsaaja, jotka tukevat yhteisön politiikkaa ja toimia, toimielinten välistä viestintää sekä talous- ja rahaliittoa.17) näiden verkkojen perustaminen on sekä yhteisön että jäsenvaltioiden velvollisuus,18) mahdollisimman hyvä yhteentoimivuus on olennaista mittakaavaetujen saavuttamiseksi ja näistä verkoista saatavan hyödyn lisäämiseksi,19) yhteisön rahavarojen tehokkaan käytön kannalta on tarpeen jakaa näiden verkkojen kustannukset jäsenvaltioiden ja yhteisön kesken oikeudenmukaisesti, ja samalla välttää tarpeetonta laitteistokannan monimuotoistumista, päällekkäistä tutkimustyötä ja toimintatapojen hajanaisuutta,20) tämän vuoksi on tarpeen määritellä näille verkoille yleisesti sovellettavat suuntaviivat sekä erityinen rahoituskehys näiden suuntaviivojen mukaisesti aloitetuille yleishyödyllisille hankkeille,21) jäsenvaltiot eivät voi perustamissopimuksen 3 b artiklassa vahvistettujen toissijaisuus- ja suhteellisuusperiaatteiden mukaisesti riittävällä tavalla toteuttaa tavoitetta luoda nämä verkot, joten se voidaan suunnitellun toiminnan laajuuden ja vaikutusten takia toteuttaa paremmin yhteisön tasolla; ehdotus sisältää vain sellaisia toimia, jotka ovat tarpeen mainitun tavoitteen saavuttamiseksi,22) Euroopan talousalueesta tehdyn sopimuksen ja Euroopan yhteisön assosiaatiosopimusten täytäntöönpano edellyttää asiaan liittyvien telemaattisten verkkojen muuttamista ja parantamista,23) telemaattisilla verkoilla ja sähköisellä viestinnällä on luonnostaan kansainvälinen ulottuvuus,24) hallintojen välisten telemaattisten verkkojen yhteentoimivuuden varmistamiseen tarkoitetut toimenpiteet ovat Euroopan laajuisia televerkkoja varten annettujen suuntaviivojen yhteydessä hyväksyttyjen ensisijaisten tavoitteiden mukaisia,25) neuvosto antoi päätöksen 95/468/EY (8) yhteisön rahoitusosuudesta hallintojen väliseen telemaattiseen tietojenvaihtoon yhteisössä (IDA),26) tällä päätöksellä asetetaan koko ohjelman keston ajaksi rahoituspuitteet, joka on Euroopan parlamentin, neuvoston ja komission 6 päivänä maaliskuuta 1995 antaman julistuksen (9) 1 kohdassa tarkoitettu ensisijainen ohje budjettivallan käyttäjälle vuosittaisessa talousarviomenettelyssä,OVAT TEHNEET TÄMÄN PÄÄTÖKSEN:1 artikla Soveltamisala ja tavoitteet1. Yhteisö toimii yhteistyössä jäsenvaltioiden kanssa hallintojen Euroopan laajuisten telemaattisten verkkojen alalla ja suorittaa 3-10 artiklassa sekä 9 ja 11 artiklassa säädetyt toimenpiteet, joiden tavoitteena ona) luoda sellaiset toimivat, yhteentoimivat, Euroopan laajuiset telemaattiset verkot jäsenvaltioiden kansallisten tai alueellisten hallintojen välille sekä näiden hallintojen ja tarvittaessa yhteisön toimielinten ja elinten välille, joilla mahdollistetaan tietojen tehokas ja turvallinen vaihto talous- ja rahaliiton perustamiseksi ja joiden avulla jäsenvaltiot ja yhteisö voivat toteuttaa kumpikin oman toimivaltansa piirissä perustamissopimuksen 3 ja 3 a artiklassa tarkoitettuja yhteisön politiikkaa ja toimia;b) luoda integroidut telemaattiset verkot yhteisön toimielinten välisen viestinnän helpottamiseksi ja yhteisön päätöksentekomenettelyn tukemiseksi.2. Tämä päätös on osa IDA-ohjelmaa.2 artikla MääritelmätTässä päätöksessä noudatetaan seuraavia määritelmiä:a) "Telemaattinen verkko" on kattava tietoliikennejärjestelmä, joka käsittää fyysisen perusrakenteen ja verkkoyhteyksien lisäksi myös tälle perustalle rakentuvat palvelu- ja sovelluskerrokset, jotka mahdollistavat organisaatioiden ja yksilöiden välisen sähköisen tiedonvaihdon.b) "IDA-verkko" on tämän päätöksen nojalla luotava tai jatkettava Euroopan laajuinen hallintojen telemaattinen verkko. Tällainen verkko on perustettu yhteisön aloitteesta, ja yhteisö on verkon käyttäjä, osapuoli tai edunsaaja, jonka etujen mukaista on varmistaa verkon toteuttaminen.c) "Alakohtainen verkko" on Euroopan laajuinen hallintojen telemaattinen verkko, joka on tarkoitettu yhteisön politiikan tietyn osa-alueen tai toimen, jäljempänä "hallinnon alan" toteuttamiseen tai hallinnon tukemiseen.d) "IDA-hanke" on liitteessä yksilöity hanke, joka koostuu joukosta tämän päätöksen perusteella aloitettavia tai jatkettavia alakohtaisten verkkojen luomista tai parantamista koskevia toisiinsa liittyviä toimia.3 artikla Yhteistä etua koskevat hankkeet1. Edellä 1 artiklassa säädettyjen tavoitteiden saavuttamiseksi yhteisö ja jäsenvaltiot toteuttavat yhteistä etua koskevia liitteessä yksilöityjä hankkeita.2. Näiden hankkeiden toteuttaminen on suoritettava IDAn työohjelman ja 5 artiklassa kuvattujen yleisten toteutussuunnitelmien mukaisesti.3. Yhteisö ja jäsenvaltiot osoittavat IDA-hankkeiden toteuttamiseksi tarpeellisen rahoituksen sekä tekniset ja hallinnolliset voimavarat ja toteuttavat tarvittavat järjestelytoimenpiteet.4 artikla Ensisijaiset tavoitteetIDAn työohjelman laatimisessa ja myönnettäessä IDA-hankkeille yhteisön rahoitusta etusija on annettava hankkeille, jotka luomalla alakohtaisen verkon tai parantamalla sitä:a) suoraan edistävät tavaroiden, henkilöiden, palvelujen ja pääoman vapaan liikkuvuuden esteiden poistamista, taib) suoraan edistävät talous- ja rahaliiton onnistunutta toteuttamista tai sen tyydyttävää toimintaa, taic) tukevat yhteisön toimielinten välistä viestintää, taid) edistävät yhteisön taloudellisten etujen valvontaa tai petoksien torjumista, taie) muutoin edistävät valmistautumista Euroopan unionin laajentumiseen, taif) muutoin edistävät yhteisön teollisuuden ja varsinkin pk-yritysten kilpailukykyä, taig) muutoin tarjoavat suoraa hyötyä Euroopan unionin kansalaisille.5 artikla Pääperiaatteet1. Toteutettaessa IDA-hankkeita on noudatettava 2-8 kohdassa esitettyjä periaatteita:2. IDA-hankkeisiin on soveltuvin osin sisällyttävä kaikki alakohtaisten verkkojen luomiseksi tai parantamiseksi tarpeelliset toimet mukaan lukien muun muassa toteutettavuustutkimukset ja esittelyt, jäsenvaltioiden ja yhteisön asiantuntijatyöryhmien perustaminen sekä tavaroiden ja palvelujen hankkiminen yhteisölle.3. IDA-hankkeisiin on sisällyttävä valmisteluvaihe, toteutettavuustutkimusvaihe, kehittely- ja varmentamisvaihe sekä toteutusvaihe.Valmisteluvaiheen on johdettava hankkeen tavoitteiden, laajuuden ja perustelujen määrittelyyn sekä tarvittavan sitoutumisen ja yhteisymmärryksen saavuttamiseen osallistujien kesken riittävien neuvottelujen avulla.Toteutettavuustutkimusvaiheen on johdettava sellaisen yleisen toteutussuunnitelman luomiseen, jossa:a) hankkeen perusteella tai luotavat verkot on kuvattava tavoitteiden, toimintojen, osallistujien ja teknisen lähestymistavan osalta,b) yhteisölle ja jäsenvaltioille on annettava tehtävät seuraavia kehitys- ja varmentamis- sekä toteutusvaiheita varten,c) on laadittava odotettavista hyödyistä yksityiskohtainen kuvaus, johon on sisällyttävä arviointiperusteet näiden hyötyjen arvioimiseksi toteutusvaiheen jälkeen,d) on tarjottava malli, jolla määritellään verkkojen toteutusvaiheen jälkeisten käyttö- ja ylläpitokustannusten oikeudenmukainen jako yhteisön ja jäsenvaltioiden kesken.Kehitys- ja varmentamisvaiheen aikana verkkoja varten ehdotettu ratkaisu on toteutettava, testattava ja arvioitava ja sitä on seurattava pienimuotoisesti, ja tuloksia on käytettävä hyväksi muutettaessa yleistä toteutussuunnitelmaa tarpeellisella tavalla.Toteutusvaiheen aikana on luotava yleisen toteutussuunnitelman mukaisesti kyseinen täysin toimivat verkot.4. IDA-hankkeiden on perustuttava horisontaalisiin toimiin ja toimenpiteisiin, joita yhteisö suorittaa eräistä toimista ja toimenpiteistä hallintojen välisten Euroopan laajuisten sähköisten tiedonvaihtoverkkojen (IDA) yhteentoimivuuden ja niihin pääsyn varmistamiseksi annetun neuvoston päätöksen 98/. . ./EY muodostamassa kehyksessä; erityisesti on käytettävä yhteisiä yleisluonteisia palveluja ja sovelluksia silloin kun ne soveltuvat käytettäviksi.5. Alakohtaisen IDA-verkon käyttäjävaatimukset on määriteltävä yhteisön politiikan kyseisen osa-alueen tai toimen yhteydessä ja erityisesti tällaiseen politiikkaan tai toimeen mahdollisesti sovellettavan komiteamenettelyn mukaisesti.6. Kukin IDA-hanke on soveltuvin osin eriteltävä teknisesti viittaamalla eurooppalaisiin standardeihin tai julkisesti saatavilla oleviin eritelmiin, jotta varmistetaan kansallisten ja yhteisön järjestelmien hyvä yhteentoimivuus hallinnon eri aloilla ja niiden välillä sekä yksityisen alan kanssa. Erityisesti tieto- ja viestintäteknisten järjestelmien ja palveluiden hankinnoissa on otettava huomioon julkisten hankintojen standardointiin liittyvät yhteisön suuntaviivat ja tuki, esimerkiksi SPRITE - S2.7. Kunkin IDA-hankkeen yksilöinnissä ja toteutuksessa on huolehdittava siitä, että otetaan huomioon muilla asiaan liittyvillä yhteisön toimilla, erityisesti yhteisön tutkimus- ja kehitysohjelmilla ja yhteisön toimilla Euroopan laajuisten televerkkojen alalla saavutetut tulokset.8. Kunkin IDA-hankkeen toteutuksen jälkeinen katsaus laaditaan vuoden kuluessa toteutusvaiheen päättymisestä. Näiden katsausten havainnoista on ilmoitettava jäsenvaltioille.6 artikla Yhteisön rahoitusosuus1. IDA-hankkeiden toteuttamisessa yhteisö vastaa kuluista saamansa hyödyn mukaisessa suhteessa.2. Yhteisön rahoitusosuus kussakin IDA-hankkeessa määritetään 3-7 kohdan mukaisesti:3. Hankkeen valmistelu- ja toteutettavuustutkimusvaiheessa yhteisön rahoitusosuus voi kattaa kaikki tarvittavien tutkimusten kustannukset.4. Hankkeen kehitys- ja varmentamisvaiheessa sekä toteutusvaiheessa yhteisö vastaa niiden tehtävien kustannuksista, jotka sille on annettu kyseisen hankkeen yleisessä toteutussuunnitelmassa.5. Yhteisö voi osallistua suorien avustusten kautta yhdelle tai useammalle jäsenvaltiolle aiheutuneisiin kustannuksiin, jotta nämä jäsenvaltiota) voisivat toteuttaa IDA-hankkeeseen tai -verkkoon liittyviä toimenpiteitä, joiden katsotaan hyödyttävän muita osallistujia tai muita alakohtaisia verkkoja,b) voisivat tehdä kansalliseen järjestelmään sellaisia parannuksia, joita pidetään tarpeellisina tietyn verkkojärjestelmän yleisen toteuttamisen edistämiseksi tai yksinkertaistamiseksi.Tarkoitetut avustukset yksilöidään IDAn kyseisen budjettivuoden työohjelmassa. Poikkeustapauksia lukuun ottamatta avustukset eivät saa ylittää puolta kullekin edunsaajajäsenvaltiolle aiheutuneista varsinaisista kustannuksista niiden tehtävien toteuttamisessa, joihin avustusta annetaan.6. Tämän päätöksen perusteella myönnettävä yhteisön rahoitus lakkaa IDA-hankkeen toteutusvaiheen päättyessä; lisärahoitusta voidaan kuitenkin poikkeuksellisesti myöntää tämän päätöksen nojalla IDA-verkon käyttö- tai ylläpitokustannusten kattamiseksi osittain tai kokonaan verkon toteuttamisvuotta seuraavan vuoden loppuun asti.7. Yhteisö voi myös tämän päätöksen rajoissa ja vuoden 1999 loppuun asti vastata niiden IDA-verkkojen käyttö- tai ylläpitokustannuksista, joita tämän päätöksen nojalla jatketaan ja jotka ovat jo toiminnassa tämän päätöksen tullessa voimaan.7 artikla Täytäntöönpano1. Komissio toteuttaa 3-6 artiklassa säädetyt yhteisön toimet.2. Jäljempänä 8 artiklassa säädettyä menettelyä noudatetaan hyväksyttäessä komission vuoden välein laatima. IDAn työohjelman tämän päätöksen täytäntöönpanoa koskeva osa hyväksytään tämän päätöksen 4 artiklan asetettujen ensisijaisten tavoitteiden ja 5 artiklassa säädettyjen periaatteiden mukaisesti.3. Jäljempänä 8 artiklassa säädettyä menettelyä noudatetaan hyväksyttäessä sen perusteella miten se vastaa 5 artiklassa säädettyjä periaatteita. Kunkin IDA-hankkeen yleinen toteutussuunnitelma toteutettavuustutkimusvaiheen lopussa sekä kehitys- ja varmentamisvaiheen lopussa sekä mainitun toteutussuunnitelman mahdolliset myöhemmät merkittävät muutokset.8 artikla Komiteamenettely1. Komissiota avustaa komitea, jossa on jäsenvaltioiden edustajat ja puheenjohtajana komission edustaja. Komitean nimi on hallintojen välistä telematiikkaa käsittelevä komitea (TAC).Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Siinä tapauksessa noudatetaan seuraavaa:Komissio voi lykätä päättämiensä toimenpiteiden soveltamista enintään yhdellä kuukaudella ilmoituksen tekopäivästä.Neuvosto voi määräenemmistöllä päättää asiasta toisin edellisessä kappaleessa tarkoitetun määräajan kuluessa.2. Komissio laatii TAC:lle säännöllisesti kertomukset tämän päätöksen täytäntöönpanosta.9 artikla Tarkistaminen ja arviointi1. Euroopan parlamentti ja neuvosto tarkistavat liitettä kolmen vuoden välein.2. Kahden vuoden kuluttua tämän päätöksen voimaantulosta tai liitteen mahdollisesta sitä myöhemmästä muuttamisesta ja kolmen vuoden välein sen jälkeen komissio suorittaa yhteistyössä jäsenvaltioiden kanssa arvioinnin tämän päätöksen täytäntöönpanosta.3. Tässä arvioinnissa on selvitettävä liitteessä yksilöityjen yhteistä etua koskevien hankkeiden edistyminen ja nykytila,siinä on myös tutkittava yhteisölle aiheutuneiden kustannusten perusteella IDA-verkoista yhteisölle, jäsenvaltioille, yhteisön teollisuudelle ja Euroopan unionin kansalaisille koituneet hyödyt ja yksilöitävä mahdolliset parantamista kaipaavat seikat ja tarkistettava yhteisvaikutus muiden yhteisön toimien kanssa Euroopan laajuisten televerkkojen alalla.4. Komissio toimittaa arvionsa Euroopan parlamentille ja neuvostolle yhdessä liitteen muuttamista koskevan ehdotuksensa kanssa.10 artikla Laajentaminen ETAan ja assosioituneisiin maihin1. IDA-ohjelma voidaan avata Euroopan talousalueen maille, assosioituneille Keski- ja Itä-Euroopan maille sekä Kyprokselle niiden Euroopan yhteisön kanssa tekemien sopimuksien mukaisesti kyseisten sopimusten kannalta merkityksellisten yleishyödyllisten hankkeiden osalta.2. IDA-hankkeiden toteuttamisessa on tarpeen mukaan edistettävä yhteistyötä kolmansien maiden sekä kansainvälisten organisaatioiden ja elinten kanssa.11 artikla Muut alakohtaiset verkot1. Jäsenvaltioiden ja komission on kaikkien muiden kuin IDA-hankkeisiin kuuluvien alakohtaisten verkkojen (jäljempänä muut alakohtaiset verkot) perustamisen ja parantamisen osalta kyseisten alakohtaisten verkkojen toteuttamista koskevan yhteisön lainsäädännön mukaisesti varmistettava, että 2-6 kohtaa noudatetaan:2. Kyseiset muut alakohtaisissa verkoissa hyödynnetään - eräiden toimien ja toimenpiteiden hyväksymisestä hallintojen välisten Euroopan laajuisten sähköisen tiedonvaihdon verkkojen (IDA) yhteentoimivuuden ja niihin pääsyn varmistamiseksi tehdyn päätöksen 98/. . ./EY nojalla toteutettuja yhteisön horisontaalisia toimia ja toimenpiteitä siinä määrin kuin ne auttavat täyttämään kyseisten toisten alakohtaisten verkkojen käyttäjien vaatimuksia.3. Kaikista kyseisistä alakohtaisista verkoista on laadittava tekniset eritelmät, joissa viitataan soveltuvin osin eurooppalaisiin standardeihin tai julkisesti saatavilla oleviin eritelmiin, jotta voidaan varmistaa hyvä yhteentoimivuus kansallisten ja yhteisön järjestelmien välillä hallinnon aloilla ja niiden kesken sekä yksityisen alan kanssa. Erityisesti on otettava huomioon tieto- ja viestintäteknisten järjestelmien ja palveluiden julkisten hankintojen standardointiin liittyvät yhteisön suuntaviivat ja tuki, esimerkiksi SPRITE - S2.4. Kyseisiä muita alakohtaisia verkkoja määriteltäessä ja toteutettaessa on tarkasti pyrittävä hyödyntämään muiden yhteisön toimien avulla saavutettuja tuloksia, varsinkin yhteisön tutkimuksen ja teknologisen kehittämisen ohjelmia sekä yhteisön toimia Euroopan laajuisten televerkkojen alalla.5. Jokaisesta kyseisestä muusta alakohtaisesta verkosta on laadittava toteutuksen jälkeinen katsaus.6. Kyseisiä muita alakohtaisia verkkoja toteutettaessa yhteisö vastaa kustannuksista saavuttamansa hyödyn mukaisessa suhteessa.12 artikla RahoituspuitteetRahoituspuitteet tämän ohjelman toteuttamiseksi kaudella 1998-2000 ovat 38,5 miljoonaa ecua.Budjettivallan käyttäjä myöntää vuosittaiset määrärahat rahoituskehyksien asettamissa rajoissa.13 artikla VoimaantuloTämä päätös tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.14 artikla Tämä päätös on osoitettu kaikille jäsenvaltioille.(1) EYVL C 181, 2.7.1994, s. 1.(2) EYVL C 376, 12.12.1996, s. 1.(3) KOM(94) 347 lopullinen.(4) KOM(97) 184 lopullinen.(5) EYVL C 200, 30.6.1997, s. 196.(6) EYVL L 282, 24.11.1995, s. 16.(7) EYVL L 183, 11.7.1997, s. 12.(8) EYVL L 269, 11.11.1995, s. 23.(9) EYVL C 102, 4.4.1996, s. 4.LIITE HALLINTOJEN VÄLISTEN EUROOPAN LAAJUISTEN TIEDONVAIHTOVERKKOJEN ALAAN KUULUVAT YLEISHYÖDYLLISET HANKKEET Seuraavat hankkeet ovat IDA-ohjelman yleishyödyllisiä hankkeita:A. YLEISESTI 1. Niiden alakohtaisten hankkeiden ja toimenpiteiden jatkaminen, joihin on ryhdytty neuvoston 6 päivänä marraskuuta 1995 tekemän päätöksen 95/468/EY nojalla lukuun ottamatta seuraavia verkkoja, jotka on aiemmin rahoitettu IDA-ohjelmasta, mutta jotka nyt on nimenomaisesti jätetty pois uudesta ohjelmasta:SIGLVIESTRANSITQUOTAEBTITARICSCENT CIS/FISCALSEED - EXCISE CONTROLCCN/CSI2. Niiden verkkojen toteuttaminen, joita tarvitaan Euroopan unionin virastojen ja laitosten toimimiseksi ja niiden luomisesta syntyneen oikeudellisen kehyksen tukemiseksi.3. Niiden verkkojen toteuttaminen, joita yhteisön politiikan ja toimien yhteydessä ja ennalta-arvaamattomissa olosuhteissa tarvitaan kiireellisesti tukemaan yhteisön ja jäsenvaltioiden toimia ihmisten, eläinten ja kasvien elämän ja terveyden. Euroopan kuluttajien oikeuksien tai yhteisön perimmäisten etujen valvomiseksi.B. NYKYISTEN IDA-HANKKEIDEN PARANTAMINEN 1. Virallisten asiakirjojen siirtämistä ja hallintaa koskevan hankkeen laajentaminen kaikkeen Euroopan toimielinten ja jäsenvaltioiden hallitusten sekä hallintojen väliseen tiedonvaihtoon ja komission itsenäisten toimien levittäminen2. SIMAP-hankkeen parantaminen sellaisen telemaattisen palvelun tarjoamiseksi, joka käsittää koko hankintaprosessin3. EUPHIN-terveydenhuoltoverkon (entinen CARE) rakenteen laajentaminen koskemaan esimerkiksi verensiirtoketjuun, uusiin sairauksiin sekä kodissa ja vapaa-aikana tapahtuviin tapaturmiin liittyvien uudenlaisten terveystietojen vaihtoa4. TESS-kehyksen laajentaminen uusia sosiaaliturvan aloja kuten työttömyyttä ja lapsilisiä koskevien tietojen vaihtoon5. EURESin laajentaminen ja kehittäminen keskittyen rajat ylittävään avoimia työpaikkoja ja työnhakijoita koskevien tietojen vaihtoon, hajauttamiseen ja yleisön parempaan pääsyyn näihin tietoihin6. Ympäristötietojen vaihto EIONET-ohjelmaa varten7. Kansalaisten ympäristöä koskevan tiedonsaannin parantaminen8. Uusien kansallisten yhteistyökumppaneiden ja huumausaineisiin liittyvän kaupunkirikollisuuden kaltaisten uusien aiheiden ottaminen mukaan huumausaineiden seurantaa koskevaan EMCDDA-REITOX-järjestelmään9. Maatalousverkkojen edistäminen ja niitä koskevan tietoisuuden lisääminen10. Nykyisten lääkevalmisteverkkojen laajentaminen muille tieteen ja sääntelyn aloille ja muihin käyttäjäyhteisöihin kuten teollisuuteen ja kansalaisten keskuuteen.C. UUDET EMUa SEKÄ YHTEISÖN POLITIIKKAA JA TOIMIA TUKEVAT ERITYISVERKOT 1. Telemaattiset verkot, jotka helpottavat lähentymisvaatimusten täyttymisen seurantaa, euron käyttöönottoa sekä talous- ja rahapolitiikkaa2. Telemaattiset verkot tilastojen vaihtamiseksi yhteisön poliittisten painopistealueiden mukaisesti3. Telemaattiset verkot tilastotietojen tarjoamiseksi kansalaisille4. Uudet telemaattiset verkkojärjestelmät tilastotietojen keräämiseksi ja levittämiseksi5. Uudet telemaattiset hankkeet maatalousmarkkinoiden ja maatalouden rakenteen hallinnan, tehokkaamman taloushallinnon ja maatalouden alan petosten vastaisen taistelun tukemiseksi6. Telemaattiset verkot maatilojen kirjanpitotietojen vaihtamiseksi (RICA) kansallisten viranomaisten ja komission välillä7. Horisontaalisten telemaattisten tiedonvaihtojärjestelmien parantaminen maatalouden alalla8. Telemaattiset verkot alue- ja koheesiopolitiikkaa koskevien tietojen keräämisen, hallinnan ja levittämisen helpottamiseksi keskus- ja alueellisten hallintojen tasolla9. Hallintojen välinen autojen tyyppihyväksyntätietojen vaihto mukaan lukien interaktiivinen teknisten palvelujen tietokanta (LISTEC) ja viitteet direktiiveihin10. Telemaattinen verkko teollisuusviranomaisten välistä sekä teollisuusviranomaisten ja teollisuuden liittojen välistä tiedonvaihtoa varten11. Telemaattinen verkkoyhteys nykyisiin yhteisön tietokantoihin, joka helpottaa eurooppalaisten organisaatioiden ja erityisesti pienten ja keskisuurten yritysten pääsyä yhteisön rahoituslähteille12. Telemaattinen verkko kosmetiikkaa koskevien tietojen vaihtamiseksi13. Teollisuudelle suunnatut telemaattiset palvelut hallinnollisten kaavakkeiden täyttämisen aiheuttaman vaivan vähentämiseksi14. Telemaattiset palvelut uusista synteettisistä huumeista varoittavan järjestelmän (EMCDDA) luomiseksi15. Telemaattiset palvelut avointen verkkojen sisältökysymyksiä koskevien tietojen vaihtamiseksi ja uusien audiovisuaalisten palvelujen ja tietopalvelujen kehittämisen ja vapaan levityksen edistämiseksi16. Telemaattinen verkko kuljettajia, ajoneuvoja ja kuljetusliikkeitä koskevien tietojen vaihdon tukemiseksi jäsenvaltioiden välillä17. EU:n laajentumista tukevat telemaattiset verkot, joilla toteutetaan tehokas sähköinen tiedonvaihto komission ja neuvoston käännöspalvelun ja hakijamaihin mahdollisesti perustettavien tilapäisten käännös- tai käännösten tarkastus -yksiköiden välillä.D. IDA-VERKKOJEN YLEISTÄMINEN 1. TESSin tiedonvaihtorakenteen laajentaminen vanhuuseläkkeiden osalta maihin, joihin monet jäsenvaltioiden kansalaiset ovat muuttaneet2. Kansainvälisten organisaatioiden, ETAn, EFTAn, KIE-maiden ja muiden assosioitujen maiden sekä G7-maiden pääsyn helpottaminen EU:n terveydenhuoltoa ja lääkevalmisteita koskeviin telemaattisiin verkkoihin3. Ympäristöverkkojen yhteentoimivuuden varmistaminen kolmansien maiden ympäristönsuojeluelinten ja kansainvälisten organisaatioiden kanssa4. Telemaattiseen EMCDDA-REITOX -verkkoon pääsyn laajentaminen KIE-maihin, EFTA-valtioihin ja Välimeren maihin sekä EMCDDA:n ja REITOX-järjestelmän kanssa tietoja vaihtaviin kolmansiin maihin ja kansainvälisiin organisaatioihin.E. TOIMIELINTEN VÄLISET HANKKEET 1. Komission, neuvoston, muiden toimielinten ja EU:n puheenjohtajamaan välisen telemaattisen yhteyden toteuttaminen2. Unionin virastojen ja laitosten sekä niiden ja yhteisön toimielinten välinen verkottuminen ja asiakirjojen yhteiskäyttö3. Telemaattiset verkkopalvelut toimielinten välisen maataloutta koskevan tiedonvaihdon tukemiseksi4. Yhteisön toimielinten välisen viestinnän tukeminen telemaattisin keinoin jakamalla/vaihtamalla monikielisyyteen liittyviä resursseja ja järjestämällä yleinen pääsy termitietokantoihin5. Toimielinten välisen tiedonvaihdon tukeminen parantamalla käännöstyön hallintaa ja kääntämisen apuvälineitä.